Biafo ledynas
Biafo ledynas – dendritinio tipo sieninis ledynas Pakistane (Gilgitas-Baltistanas), Karakorumo kalnagūbrio pietiniame šlaite. Ilgis 65 km, plotas 383 km². Firninis laukas yra 5000 m aukštyje, o ledyno priešakinė dalis – 3100 m aukštyje. Slėnis šakotas, daug intakų. Jungiasi su Hisparo ledynu. Biafo ledynas yra trečias pagal dydį pasaulio ledynas, esantis ne poliarinėse srityse (nusileidžia Siačeno ir Fedčenkos ledynams).